CELEX: 62007TA0462
Language: el
Date: 2013-09-16 00:00:00
Title: Υπόθεση T-462/07: Απόφαση του Γενικού Δικαστηρίου της 16ης Σεπτεμβρίου 2013 — Galp Energia España κ.λπ. κατά Επιτροπής (Ανταγωνισμός — Συμπράξεις — Ισπανική αγορά πίσσας διεισδύσεως για ασφαλτοστρώσεις — Απόφαση διαπιστώνουσα παράβαση του άρθρου 81 ΕΚ — Ετήσιες συμφωνίες κατανομής της αγοράς και συντονισμού των τιμών — Απόδειξη της συμμετοχής στη σύμπραξη — Υπολογισμός του ύψους του προστίμου)

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/13
            
         Απόφαση του Γενικού Δικαστηρίου της 16ης Σεπτεμβρίου 2013 — Galp Energia España κ.λπ. κατά Επιτροπής
   (Υπόθεση T-462/07) (1)
   
   (Ανταγωνισμός - Συμπράξεις - Ισπανική αγορά πίσσας διεισδύσεως για ασφαλτοστρώσεις - Απόφαση διαπιστώνουσα παράβαση του άρθρου 81 ΕΚ - Ετήσιες συμφωνίες κατανομής της αγοράς και συντονισμού των τιμών - Απόδειξη της συμμετοχής στη σύμπραξη - Υπολογισμός του ύψους του προστίμου)
   2013/C 336/25
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Galp Energia España, SA (Alcobendas, Ισπανία)· Petróleos de Portugal (Petrogal), SA (Λισσαβώνα, Πορτογαλία), και Galp Energia, SGPS, SA (Λισσαβώνα) (εκπρόσωποι: M. Slotboom και G. Gentil Anastácio, δικηγόροι)
   
      Καθής: Ευρωπαϊκή Επιτροπή (εκπρόσωποι: F. Castillo de la Torre, επικουρούμενος, αρχικώς, από τους J. Rivas Andrés, δικηγόρο, και M. Heenan Bróna, solicitor, στη συνέχεια από τον J. Rivas Andrés)
   
      Αντικείμενο
   
   Αίτημα μερικής ή καθ’ ολοκληρία ακυρώσεως της αποφάσεως C(2007) 4441 τελικό της Επιτροπής της 3ης Οκτωβρίου 2007, σχετικά με μια διαδικασία εφαρμογής του άρθρου 81 [ΕΚ] [υπόθεση COMP/38.710 — Πίσσα (Ισπανία)], και, επικουρικώς, αίτημα μειώσεως των επιβληθέντων στις προσφεύγουσες προστίμων.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει το άρθρο 1 της αποφάσεως C(2007) 4441 τελικό της Επιτροπής της 3ης Οκτωβρίου 2007, σχετικά με μια διαδικασία βάσει του άρθρου 81 [ΕΚ] (υπόθεση COMP/38.710 — Πίσσα Ισπανία), καθόσον με αυτό διαπιστώνεται η εμπλοκή της Galp Energía España, SA, της Petróleos de Portugal (Petrogal), SA, και της Galp Energia, SGPS, SA, σε ένα σύνολο συμφωνιών και εναρμονισμένων πρακτικών στην ισπανική αγορά πίσσας, καθόσον το σύνολο αυτό περιλαμβάνει, αφενός, το σύστημα εποπτείας της εφαρμογής συμφωνιών κατανομής της αγοράς και της πελατείας και, αφετέρου, τον μηχανισμό αντισταθμίσεως προς διόρθωση των αποκλίσεων σε σχέση με τις συμφωνίες κατανομής της αγοράς και της πελατείας.
            
         
               2)
            
            
               Ακυρώνει το άρθρο 3 της αποφάσεως C(2007) 4441 τελικό καθόσον υποχρεώνει την Galp Energía España, Petróleos de Portugal (Petrogal) και την Galp Energia, SGPS να παύσουν την παράβαση που διαπιστώνεται στο άρθρο 1 της εν λόγω αποφάσεως και να μην επαναλάβει οποιαδήποτε ενέργεια ή συμπεριφορά περί της οποίας γίνεται λόγος στο άρθρο αυτό ή η οποία έχει παρόμοιο αντικείμενο ή αποτέλεσμα, καθόσον η παράβαση αυτή περιλαμβάνει, αφενός, το σύστημα εποπτείας της εφαρμογής των συμφωνιών κατανομής της αγοράς και της πελατείας και, αφετέρου, τον μηχανισμό αντισταθμίσεως προς διόρθωση των αποκλίσεων σε σχέση με τις συμφωνίες κατανομής της αγοράς και της πελατείας.
            
         
               3)
            
            
               Το ύψος του προστίμου που επιβάλλεται στην Galp Energía España και στην Petróleos de Portugal (Petrogal), με το άρθρο 2 της αποφάσεως C(2007) 4441 τελικό, ορίζεται σε 8 277 500 ευρώ, ενώ το ύψος του προστίμου που επιβάλλεται στην Galp Energia, SGPS, με το άρθρο 2 της αποφάσεως C(2007) 4441, ορίζεται σε 6 149 000 ευρώ.
            
         
               4)
            
            
               Απορρίπτει τα λοιπά αιτήματα του δικογράφου της προσφυγής.
            
         
               5)
            
            
               Κάθε διάδικος φέρει τα δικαστικά έξοδά του.
            
         
      (1)  ΕΕ C 51 της 23.2.2008.